**STASJON 7: JAKOB**

|  |  |
| --- | --- |
| Spørsmål 1:Abrahams sønn Isak ble far til tvillingene Esau og Jakob. Esau ble født først, men det ble likevel Jakob som fikk førstefødselsretten. Hvordan gikk dette til? | *Svar 1:**Esau solgte førstefødselsretten sin til Jakob for et måltid brød og linsesuppe en gang han var veldig sliten og sulten.* |
| Spørsmål 2:Isak var blitt gammel og blind og ville velsigne Esau før han døde, men Jakob lurte til seg velsignelsen. Hvordan gikk dette til, og hvordan reagerte Esau? | *Svar 2:**Jakob kledde seg ut som Esau, gikk inn til faren Isak, løy for ham og utgav seg for å være broren. Slik fikk han Isak til å gi ham velsignelsen. Esau la Jakob for hat på grunn av dette og planla å drepe ham etter at Isak var død.* |

|  |  |
| --- | --- |
| Spørsmål 3:Jakob ble selv grundig lurt av sin onkel Laban. Hva gjaldt dette? | *Svar 3:**Jakob ville gifte seg med Labans datter Rakel, og han arbeidet for onkelen i sju år for å få Rakel til kone, men da bryllupet ble holdt gav Laban ham søsteren Lea istedenfor Rakel. Deretter fikk han Rakel til kone, men måtte jobbe for onkelen i sju nye år for henne.* |
| Spørsmål 4:Hvor mange sønner fikk Jakob, og hvorfor favoriserte han noen av barna sine? | *Svar 4:**Han fikk til sammen tolv sønner med sine to koner og to slavekvinner. Han favoriserte Josef og Benjamin som var Rakels barn, for Jakob elsket Rakel mer enn de andre kvinnene han fikk barn med.* |

|  |  |
| --- | --- |
| Spørsmål 5:Jakob fikk et nytt navn. Hvilket navn var det, og hva betyr det? | *Svar 5:**Han fikk navnet Israel som betyr ”Gud kjemper”, men som også kan tolkes som ”Den som kjemper med Gud”.*   |
| Spørsmål 6:Etter mange år fra hverandre møttes Jakob og Esau igjen. Hvordan tok Esau imot Jakob etter alt det som hadde hendt? | *Svar 6:**Esau møtte Jakob med velvilje og vennlighet. Han hadde lagt bak seg hatet og uvennskapet og gledet seg stort over å se Jakob igjen.* |